Carsten Jacob Helgeby

Carsten Jacob Helgeby (født 12. januar 1895 i Svanviken i Eide på Nordmøre, død 25. desember 1951 i Oslo) var en norsk diplomat.Helgeby, Carsten Jacob i Hvem er Hvem, 1948.

Etter examen artium 1913 og den militære høyskole 1919, studerte han handelsfaget ved Harvard University i USA før han i 1921 ble tilsatt i Utenriksdepartementet. Han avla aspirantprøven i 1925 og tok juridisk embetseksamen (cand.jur.) ved Universitetet i Oslo i 1933.  Fra 1936 til 1939 var han legasjonssekretær ved Norges representasjoner i Berlin (hvor bosatt), Wien og Budapest. I 1939 ble han hjemkalt til forhandlingskontoret i Direktoratet for utenrikshandel. Efter krigen ble han ekspedisjonssjef i Utenriksdepartementet og sjef for krigsoppgjørsavdelingen og var også norsk representant i Det interallierte erstatningsbyrå (IARA) i Brussel. I 1947 ble han utnevnt til sjef for den norske militærmisjon i Berlin. 
Han var Norges ambassadør til Sovjetunionen fra 1949 til sin død i desember 1951.Ambassadør Helgeby døde første juledag, Aftenposten 27. desember 1951.

Carsten Jacob Helgeby var kommandør med stjerne av St. Olavs Orden (1950).Studentene fra 1913: Biografiske opplysninger

Helgeby var sønn av dosent ved Norges landbrukshøgskole Ole Martinius Helgeby (1857–1933) og Louise Cathrine Sørensen (1869–1945). Han var fra 1935 gift med amerikanske Astrid Rice (1913–1996), som andre gang ble gift med Camillo Eitzen (1912-1969). Han var far til ambassadør og jurist C. J. Helgeby (1939-2011).

 Referanser 

Kategori:Norges ambassadører til Sovjetunionen
Kategori:Kommandører med stjerne av St. Olavs Orden
Kategori:Personer fra Eide kommune